open-index/open-wikipedia-markdown huggingface dataset:
Hivzija Hasandedić

**Hivzija Hasandedić** (Jablanica, 1. juli 1915 – Mostar, 19. oktobar 2003.) bio je poliglot, sakupljač historijske i rukopisne građe, arhivist, historičar, literata, muzeolog, geneolog, teolog i profesor. Na temelju brojnih domaćih historijskih izvora na orijentalnim jezicima (kao na primjer: sudsko-notarske, matične, zemljišne knjige, sudske presude, popise), dokumenata iz dubrovačkog arhiva (Acta Turcarum), radova srpskih historičara (SANU) i druge građe obrađivao je cjelukupnu muslimansku baštinu u Hercegovini. Njegove obrade su podrazumijevale i izučavanje narodnog predanja, razgovor sa ljudima vezanim za baštinu i lokalnim poznavaocima ostavštine.

## Biografija 
Osnovnu školu završio je u Seonici 1927. Gazi Husrev-begovu medresu u Sarajevu 1935. godine a potom i Višu islamsku šerijatsko-teološku akademiju u Sarajevu. Od 1940 do 1945 godine radio je u Mostaru kao vjeroučitelj Građanske škole, od 1945. do 1954. godine u statističkom uredu Oblasnog narodnog odbora, a od 1954 do odlaska u penziju 1976 godine u Arhivu Hercegovine. Objavio je više radova iz islamistike i historije. Za svoj naučni i istraživački rad promoviran je u počasnog doktora nauka na Univerzitetu ”Džemal Bijedić” u Mostaru.

## Bibliografija 
* Katalog arapskih, turskih i perzijskih rukopisa Arhiva Hercegovine ( Arhiv Hercegovine, Mostar 1977, 330 str.) 
* Spomenici kulture turskog doba u Mostaru ( Islamski Kulturni Centar Mostar, Mostar 2008, 252 str.) 
* Muslimanska baština u Istočnoj Hercegovini (El-Kalem, Sarajevo 1990., 352 str.)
* Muslimanska baština Bošnjaka II-Herceg-Novi i okolina, Vrgorac i okolina, Imotska krajina, Makarsko primorje, Zapadna Hercegovina, Mostar 1999.
* Muslimanska baština Bošnjaka u Južnoj i srednjoj Hercegovini
* Mostarski Vakifi i njihovi vakufi
* Vodič kroz fondove Arhiva Hercegovine (Koautor)
* Regesta franjevačkog samostana u Mostaru (Koautor)
* Sidžil blagajskog kadije: 1728.-1732. godine, regesta (Islamski Kulturni Centar Mostar, Mostar 2009, 213 str.)
* Genealoška istraživanja : Porijeklo i status, istaknuti pojedinci nekih muslimanskih porodica u Hercegovini (Islamski Kulturni Centar Mostar, Mostar 2009., 190 str.)

## Vanjski linkovi 
* https://www.preporod.info/bs/article/26328/hivzija-hasandedic-ustrajnost-i-predanost-na-cuvanju-islamskog-identiteta-hercegovine
* https://balkans.aljazeera.net/teme/2018/10/19/hivzija-hasandedic-velikan-koji-se-nije-zatvorio-u-politicke-granice

## Reference
Kategorija:Bosanskohercegovački historičari
Kategorija:Bosanskohercegovački filolozi
Kategorija:Rođeni 1915.
Kategorija:Umrli 2003.
Kategorija:Biografije, Jablanica
Kategorija:Mostar
Rotirajuća brodska prevodnica Falkirk

mini|desno|220px|Rotirajuća brodska prevodnica Falkirk
mini|desno|220px|Plovila su na pola puta

**Rotirajuća brodska prevodnica Falkirk** nalazi se u Škotskoj (Velika Britanija), i povezuje plovnim putem Glasgow i Edinburgh. Ova vrlo interesantna brodska prevodnica, koja je završena 2002., postala je simbol savremene Škotske. Slika ove atraktivne konstrukcije nalazi se i na škotskoj novčanici od 50 funti.

## Historija 
U srednjoj Škotskoj teren je takav da između pojedinih vodenih tokova postoji velika visinska razlika (do 24 metra), zbog čega je vijekovima bila nemoguća, ili vrlo otežana plovidba, a samim tim i dobra povezanost između dijelova zemlje. Nakon izgradnje kanala Forth i Clyde, koji je povezao Glasgow sa zapadnom obalom i kanala Union, koji je omogućio plovidbu između Falkirka i Edinburga, problem je privremeno riješen, da bi 1930-ih skoro potpuno prestao s radom.

Nezadovoljavajuće za sve veći promet, započeta je gradnja rotirajuće brodske prevodnice Falkirk (engl. *Falkirk Wheel*). Visinska razlika je 24 metra, ali kanal Union je 11 metara viši, tako da je potrebno dodatno proći još jednu brodsku prevodnicu. Prilazni kanal se nije mogao postaviti više (na 35 metara), jer bi bio u sudaru s Antoninovim zidom, koji je upisan na UNESCO-ov popis mjesta svjetske baštine u Evropi.

Rotirajuća brodska prevodnica Falkirk otvorena je 24. maja 2002., a otvaranju je prisustvovala i britanska kraljica Elizabeta II. 

Točak se pokreće brzinom od 1/8 okretaja u minuti. Korita rotiraju istom brzinom, ali u suprotnom smjeru da bi se održala ravnoteža vode u njima i da se tovar s vodom i brodovima ne bi prevrnuo dok se točak okreće.

## Reference 
## Vanjski linkovi 
* Falkirk Wheel


Kategorija:Građevine u Ujedinjenom Kraljevstvu
Kategorija:Brane završene 2002.
James Stewart

**James Maitland Stewart** (20. maj 1908 – 2. juli 1997), također poznat kao **James Stewart**, bio je američki glumac i oficir. Glumio je u mnogim filmovima koji se smatraju klasicima, a poznat je po ulogama američke srednje klase koja se bori s problemima. Nominovan je za pet Oscara, osvojivši jedan za film *Filadelfijska priča* (1940) i dobivši onaj za životno djelo. Američki filmski institut izabrao ga je za treću najveću mušku legendu Zlatnog doba Hollywooda. Osim što je bio glumac, učestvovao je u Drugom svjetskom ratu i Vijetnamskom ratu, u kojem je bio brigadni general u Zračnim snagama SAD-a.

## Rani život i karijera 
Rođen je 20. maja 1908. u Indiani, u Pennsylvaniji, kao sin Elizabeth Ruth Jackson (1875–1953) i Alexandera Maitlanda Stewarta (1871–1961), koji je bio vlasnik željezare. Imao je irsko i škotsko porijeklo, a odrastao je kao prezbiterijanac. Bio je potomak veterana Američke revolucije i Američkog građanskog rata. Kao najstariji od troje djece (imao je dvije mlađe sestre Virginiju i Mariju), očekivalo se da nastavi biznis svog oca. Njegova majka bila je odlična pijanistica, od koje je Stewart naučio svirati. Kada je njegov otac dobio na poklon usnu harmoniku, mladi Stewart brzo ju je naučio svirati, te je postala važan dio scene tokom njegove glumačke karijere.

## Izbor iz filmografije 
* 1938: *U grob ništa ne nosiš*
* 1939: *G. Smith ide u Washington*
* 1939: *Destry Rides Again*
* 1946: *Divan život*
* 1948: *Uže*
* 1950: ''Winchester '73*
* 1954: *Prozor u dvorište*
* 1956: *Čovjek koji je znao previše*
* 1957: *Vrtoglavica*
* 1962: *Kako je osvojen zapad*
* 1965: *Feniksov let*
* 1976: *The Shootist*
* 1977: *Airport '77''

## Reference 
## Vanjski linkovi 
* 

Kategorija:Rođeni 1908.
Kategorija:Umrli 1997.
Kategorija:Biografije, Indiana (Pennsylvania)
Kategorija:Američki glumci
Kategorija:Amerikanci porijeklom iz Škotske
Kategorija:Oscar za najbolju glavnu mušku ulogu
Kategorija:Generali Zračnih snaga SAD-a
Vaterpolo savez Bosne i Hercegovine

mini|Vaterpolo reprezentacija Bosne i Hercegovine|alt=|granica**Vaterpolo savez Bosne i Hercegovine** formiran je 15. juna 2013. udruživanjem pojedinačnih saveza Federacije BiH i Republike Srpske u jedinstven savez. Osnivačka skupština održana je u hotelu Zenit u Neumu, a za predsjednika je izabran Ivan Lakić.  Tako su stvoreni preduslovi za traženje članstva u LEN-u i FINA-i, razvoj klubova i formiranje reprezentacije.

Bosna i Hercegovina država je okružena vaterpolo velesilama (Hrvatskom, Srbijom i Crnom Gorom). Međutim, sama nema izraženu vaterpolo tradiciju niti je davala igrače u jugoslavensku reprezentaciju. Jedini gradovi koji imaju vaterpolo bazene su Sarajevo i Banja Luka. Entitetski savezi formirani su 2009 godine.    Pod ingerencijom saveza Republike Srpske registrovana su samo tri kluba, sva tri iz Banje Luke: Banja Luka, Fortuna i Student.  U Sarajevu postoji pet klubova: Sarajevo, Bosna, Vidra, Mladost i Torpedo.  Na morskoj obali postoji Vaterpolski klub Jadran Neum koji se takmiči u južnoj grupi druge hrvatske vaterpolo lige. Glede popularizacije vaterpola u BiH u Sarajevu su više puta organizovani mali međunarodni turniri.  Na četiri takva turnira nastupali su jaki klubovi iz komšiluka. U Banjoj Luci su u martu 2013. prijateljsku utakmicu odigrali srpski klubovi Crvena zvezda i Partizan.  Do osnivačke skupštine bosanskohercegovačkog vaterpolo saveza konačno je došlo 15. juna iste godine.

Vaterpolo reprezentacija BiH je po prvi put formirana krajem 2016. godine kada je odigrala tri prijateljske utakmice protiv VK Jadran Split, VK Primorac Kotor i VK Crvena zvezda na kupu "Sarajevo Champions Challenge". Selektor Bh tima je Slobodan Grahovac i kapiten Đugum Faris.

## Reference 
Kategorija:Vaterpolo u Bosni i Hercegovini
Špinat

**Špinat** (lat. *Spinacia oleracea*), rjeđe **spanać** i **zelje**, je vrsta biljaka iz roda *Spinacia* (špinat) koji pripada porodici *Amaranthaceae*. Raste divlje u jugozapadnoj Aziji, odakle se proširila po cijelom svijetu. Koristi se kao povrće i za spravljanje raznih salata.

## Opis 
Špinat je jednogodišnja zeljasta biljka (rijetko dvogodišnja), koja naraste do 30 cm. U toplijim krajevima može prezimiti. Listovi su naizmjenični, jednostavni, ovalni, na bazi trokutasti, različitih veličina od 2 do 30 cm dugi i 1-15 cm široki. Veći listovi se nalaze pri bazi biljke dok su manji listovi smješteni iznad. Cvjetovi su neugledni, žuto-zeleni, od 3-4 mm u promjeru. Iz njih se stvara malehni suhi, tvrdi plod od 5-10 mm koji sadrži nekoliko sjemenki.

Obični špinat, *Spinacia oleracea* je dugo smatran dijelom taksonomske porodice *Chenopodiaceae*. Međutim od 2003. godine *Chenopodiaceae* su spojeni sa porodicom *Amaranthaceae* pod zajedničkim nazivom *Amaranthaceae* unutar taksonomskog reda *Caryophyllales*. Unutar porodice *Amaranthaceae* su dvije potporodice *Amaranthoideae* i *Chenopodioideae*.

## Etimologija 
Engleska riječ *spinach* datira iz kasnog 14. vijeka i potiče od francuske riječi *épinard* nepoznatog porijekla. Određene teorije iznose moguću vezu sa staroprovansalskog *espinarc*, preko katalonskog *espinac*, andaluzijskog arapskog *asbinakh* (اسبيناخ), arapskog *sabaanikh* (السبانخ) te perzijskog اسپاناخ (*aspanakh*), u grubom značenju *zelena ruka*. Međutim, veliki i raznolik broj formi ove riječi daje određene sumnje u ovu teoriju.

## Ishrana 
Špinat ima veliku prehrambenu vrijednost i veoma je bogat antioksidansima, naročito kada je sirov, svjež ili brzo prokuhan. On je bogat izvor vitamina A (naročito luteina), vitamina C, E, K, magnezija, mangana, folata, betaina, željeza, vitamina B2, kalcija, kalija te mnogih drugih minerala, kao i omega-3 masnih kiselina. Nedavno, u špinatu su pronađeni i opioidni peptidi nazvani rubiskolini. Vitamin B9 (folna kiselina) je prvi put izoliran iz špinata 1941. godine. Špinat je vrlo dobar izvor folne kiseline, koja je jedna od neophodnih za održavanje života svih ćelija.

### Željezo 
Prema podacima Američkog ministarstva za poljoprivredu, porcija od 180 g kuhanog špinata sadrži oko 6,43 mg željeza. Međutim, i pored velikog sadržaja željeza, špinat sadrži i neke supstance koje onemogućavaju apsorpciju željeza u organizmu kao što je, naprimjer, oksalna kiselina i njeni derivati. Ona se može vezati za željezo dajući željezne oksalate, čineći takvo željezo neupotrebljivo u organizmu. Pored toga, prekomjerne količine oksalata mogu ukloniti velike količine željeza iz organizma. Međutim, određene studije na pacovima su pokazale da dodatna oksalna kiselina u ishrani može povećati apsorpciju željeza u odnosu na pacove koji nisu dobijali dodatnu oksalnu kiselinu u hrani.

## Reference 
Kategorija:Caryophyllales
Kategorija:Povrće
Buna (Mostar)

**Buna** je turističko mjesto u okolini Mostara (Bosna i Hercegovina). Naselje se nalazi na ušću rijeke Bune u Neretvu, oko 10&nbsp;km južno od Mostara. U blizini je poznati izvor rijeke Bune (*Vrelo Bune*), vrlo jak kraški izvor, jedan od najjačih u Evropi.

Na Buni su u prošlosti postojala tri vodena kola, od kojih je jedan renoviran. U centru se nalaze hotel, restorani, kafići, trgovine, pošta, škola, ambulanta, kamp, a jedan kilometar od centra je i poznato kupalište Bunica.

## Dijelovi naselja 
Buna-Ćuprija, Brodari, Blaževići, Kula, Leke, Mlinice, Badžakova Luka, Podpetak i Pržina

## Stanovništvo 
## Također pogledajte 
* Blagaj
* Bunica
* Vrelo Bunice
* Bregava
* Stolac
* Trebižat
* Hutovo Blato

## Reference 
## Vanjski linkovi 
* Zvanični sajt grada Mostara
Gaulhofer

desno|thumb|Tvornica prozora Gaulhofer u Übelbachu
**Gaulhofer** je jedan od najvećih industrijskih proizvođača prozora i ulaznih vrata u Austriji. Firma ima sjedište u štajerskom Übelbachu.

## Historija
Firma Gaulhofer osnovana je 1919. godine u Adriachu, naselju pored Frohnleitena u Austriji. Firmu je osnovao Karl Gaulhofer, kao stolariju, koja se 1963. godine preorijentirala na industrijsku proizvodnju standardnih prozora i ulaznih vrata. 1972. godine firma premješta svoje sjedište u Übelbach, čime je prošireni proizvodni kapacitet izradnjom nove tvornice. 1987. godine, Gaulhofer preuzima pogone firme Gächter za izradu plastičnih prozora u Vorarlbergu tvrtke u Mäderu. U kasnim 1980-im godinama firma je zapošljavala oko 650 zaposlenika. 2000. godine, Gaulhofer kupuje pogone u Pichlu, čime proširuje kapacitete u proizvodnji plastičnih prozora. 2004. godine, osniva se podružnica *Gaulhofer Vertrieb GmbH & Co KG*, koja ima za cilj organizaciju u prodaji prozora, preko ugovornih prodajnih mjesta u Austriji i inostranstvu. Reorganizacijom firme
2014. godine firmu djelomično preuzima Austro-Holding sa 34,5%  i grosso holding GmbH koji su u vlasništvu nekoliko austrijskih industrijalaca i Erharda Grossniga, a ostale dijelove zadržava Manfred Gaulhofer, te manje dijelove preuzimaju dioničari sa manjim udjelom. Početkom 2016. godine 31% preuzima švicarski AFG International AG, čime sa Austro-Holdingom i grosso holding GmbH postaju većinski vlasnici firme.

## Sport 
Firma Gaulhofer je od 2017. sponzor austrijskih biatlonaca i biatlonki.

|Daniel Mesotitsch

## Vanjski linkovi 
* Službena web stranica firme Gaulhofer 
* ***Visionäres für Visionäre***  - Facebook stranica firme Gaulhofer
* Henning Mankell's DOORS

## Reference 
Kategorija:Übelbach
Kategorija:Kompanije u Austriji
Kategorija:Kompanije osnovane 1919.
Kategorija:Kompanije drvne industrije u Austriji
Popis stanovništva na Kosovu 2011 (Dečani)

**Popis stanovništva na Kosovu 2011. godine** proveden je od 1. do 15 aprila 2011. na osnovu *Zakona o popisu stanovništva* (Zakon broj 03/L-237). Po popisu stanovništva na površini od 180&nbsp;km2, 2011. godine u općini Dečani živjelo je 40.019 stanovnika, što predstavlja 2,30%, od ukupnog broja stanovnika Kosova. Od toga je 20.125 osoba muškog i 19.894 osoba ženskog spola. (Odnos m/ž je 1000:989). Gustoća naseljenosti u Dečanima je 222 stanovnika/km2. Po izvorima nekih srbijanskih medija, izbore je bojkotovalo srpsko stanovništvo i u drugim općinama Kosova.
## Rezultati 
### Nacionalna pripadnost
### Maternji jezik 
### Starosna piramida 
Od ukupnog broja stanovnika u općini Dečani  je 20.125 osoba muškog i 19.894 osoba ženskog spola. Kod osoba muškog spola udio mlađih od 18 godina je 33,26%, sa 6.694, dok je kod osoba ženskog spola 31,14%, sa ukupno 6.195 popisanih.

### Religijska pripadnost
### Državljanstvo
## Reference 
## Vanjski linkovi
* http://esk.rks-gov.net/rekos2011/?cid=3,1 

Dečani
Kategorija:Dečani
Ferizovići

**Ferizovići** su naseljeno mjesto u općini Rogatica, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt općine Rogatica
Univerzitet Harvard

**Univerzitet Harvard** ili  jednostavno **Harvard** je najstariji univerzitet u SAD-u. Uz Yale, jedan je od najprestižnijih američkih a i svjetskih univerziteta a član je i "lige Ivy". To je privatni univerzitet čiji kampus se nalazi u Cambridgeu u saveznoj državi Massachusetts.

Također je i prva i najstarija korporacija u Sjevernoj Americi, osnovana 1636. godine.
Harvard je jedan od najpoznatijih univerziteta u svijetu. Mnogi su poznati naučnici, pisci i političari ovdje studirali.

mini|Statua Johna Harvarda, osnivača Univerziteta Harvard u dijelu kampusa Harvard Yard

## Kampus 
U kampusu Univerziteta Harvard pored učionica, kabineta, biblioteka nalaze se i drugi različiti sadržaji koji su potrebni studentima tokom njihovog studiranja i boravka u kampusu kao što su: atletski klub, veslački klub, parkovi, stadion, crkva i dr.
Na Harvardu predaju profesori sa svih strana svijeta, naučnici, istraživači iz različitih oblasti, političari i liječnici koji su završili Harvard ili Yale. Na njemu se studenti mogu pridružiti grupi koja im najviše odgovara, biti sportisti, šahisti, biolozi, a postoje i grupe za politiku, glumu, pravo te mnoge druge.
Zbog svoje prestižnosti, na Harvard se ne može upisati svako. Ovaj univerzitet pohađaju samo pojedini od najboljih učenika iz SAD-a i svijeta uz preporuku nekog profesora. Studenti Harvarda se moraju baviti s više izvannastavnih aktivnosti te redovno pohađati predavanja.

mini|Memorijalna dvorana Univerziteta Harvard

### Hardvarski istraživački instituti 
Na Harvardu se nalaze sljedeći istraživački instituti:

* *Broad Institut MIT-a i Harvarda*
* *Harvardski institut za klinička istraživanja*
* *Harvardski institut za ekonomske nauke*
* *Harvardski ukrajinski istraživački institut*
* *Institut društvenih nauka*
* *Radcliffe Institut za napredne studije*
* *Istraživački institut Schepens Eye*
* *Berkman Center za Internet i društvo*
* *Wyss Institut za bioinženjerstvo*
* *W. E. B. Du Bois Institut za istraživanje afričkih i afroameričkih nauka*

## Poznati diplomanti 
* Theodore Roosevelt - 26. američki predsjednik
* Franklin D. Roosevelt - 32. američki predsjednik
* John F. Kennedy - 35. američki predsjednik
* George W. Bush - 43. američki predsjednik
* Barack Obama - 44. američki predsjednik
* Al Gore - američki političar i bivši potpredsjednik
* Bill Gates - američki biznismen i filantrop
* Mark Zuckerberg - osnivač Facebooka
* Matt Damon - glumac
* Jack Lemmon - glumac
* Natalie Portman - glumica
* Mira Sorvino - glumica
* Ashley Judd - glumica i dr.

## Reference
## Vanjski linkovi 
* Službena web stranica univerziteta
* HBS.edu

Kategorija:Univerziteti u Sjedinjenim Američkim Državama
Harvard
Harvard
Harvard
Kategorija:Obrazovne institucije osnovane 1636.
Popis stanovništva u Hrvatskoj 2011.

**Popis stanovništva u Hrvatskoj 2011. godine** proveden je od 1. do 28. aprila 2011, prema stanju na dan 31. marta. Popis je proveden na temelju *Zakona o Popisu stanovništva, kućanstava i stanova u Republici Hrvatskoj 2011. godine* (Narodne novine, broj 92/10.) Popisom su se obuhvatile sljedeće jedinice popisa: stanovništvo, kućanstva osoba i stanovi i ostale stambene jedinice. 
Državni zavod za statistiku objavio je krajem decembra 2012. godine rezultate, koji se odnose na broj stanovnika prema spolu, starosti, državljanstvu, narodnosti, vjeri i maternjem jeziku. Ostale podatke Popisa 2011, Državni zavod za statistiku objavljivat će sukcesivno tokom 2013. godine.

## Rezultati 
Po Popisu stanovništva 2011. godine na površini od 56.542&nbsp;km2 u Hrvatskoj živjelo je 4.284.889 stanovnika. Gustoća naseljenosti je 75,8 stanovnika/km2.

### Nacionalna pripadnost
Po *Metodološkim objašnjenjima* Državnog zavoda za statistiku, narodnost je definisana kao obilježje koje označuje pripadnost pojedinca narodu ili etničkoj skupini. Narodnost se tumači i kao osjećaj pripadnosti društvenoj zajednici (narodu) koju obilježava etničko, jezično i kulturno srodstvo njenih pripadnika te svijest o cjelovitosti vlastite zajednice i njene posebnosti u odnosu prema drugim takvim zajednicama.

### Maternji jezik 
### Starosna piramida 
### Religijska pripadnost
## Reference 
## Vanjski linkovi 
* Državni zavod za statistiku Republike Hrvatske

2011
Kategorija:2011. u Hrvatskoj
Hrvatskoj
*
Carl Orff

[mini|desno|Carl Orff, [akvatinta bakrorez]]
**Carl Orff** (10. juli 1895 – 29. mart 1982) bio je njemački kompozitor, najpoznatiji po popularnoj scenskoj operi „Carmina Burana“ (1937). Jedan je od značajnijih kompozitora 20. vijeka, bavio se i pedagoškim radom (napisao knjigu "Muzika za djecu", namijenjenu obrazovanju), a u nastavu je uveo tzv. Orfov instrumentarij, sačinjen od grupe instrumenata prilagođenih djeci.

Carl Heinrich Maria Orff rođen je u Minhenu 10. jula 1895. godine, kao sin Paule Orff (djevojačko Köstler; 1872–1960) i Heinrich Orff (1869–1949). Njegova porodica je bila bavarskog porijekla i bila je aktivna u Carskoj njemačkoj vojsci; njegov otac je bio vojni oficir sa snažnim muzičkim interesima, a majka školovana pijanistica. Njegovi djedovi, Carl von Orff (1828–1905) i Karl Köstler (1837–1924), bili su general-majori i naučnici.   Njegova baka po ocu, Fanny Orff (rođena Kraft; 1833–1919), bila je katolkinja jevrejskog porijekla.  Njegova baka po majci bila je Maria Köstler (rođena Aschenbrenner; 1845–1906).  Orff je imao jednog brata ili sestru, mlađu sestru Mariju ("Mia", 1898–1975),  koja se udala za arhitektu Alwina Seiferta (1890–1972) 1924. godine.
mini|Orff 1940. godine
Orffovo remek-djelo **Carmina Burana** premijerno je izvedeno u Frankfurtu 8. juna 1937. godine. Tokom narednih nekoliko godina, djelo je steklo ogromnu popularnost u nacističkoj Njemačkoj.

Interpretacije značaja ovog djela variraju među historičarima:

* **Michael H. Kater** navodi da se do 1945. godine ovo djelo izdvojilo kao „jedino univerzalno važno djelo nastalo tokom čitavog perioda Trećeg rajha“.
* **Oliver Rathkolb**, s druge strane, upozorava da je kasnija percepcija u javnosti preuveličala njen značaj za tadašnju kulturu, ističući da su mnoga druga djela imala znatno veći broj izvedbi.

S obzirom na to da Carl Orff ranije nije uživao veći komercijalni uspjeh, priznanja koja je dobio za *Carminu Buranu* bila su mu od presudnog značaja. To uključuje i novčanu nagradu grada Frankfurta u iznosu od **500 RM** (rajhsmaka). Iako je donijela profit, kompozicija nije bila poštedjena kritika. Zbog svojih specifičnih, dotad nepoznatih ritmova, bila je meta napada i rasističkih uvreda od strane pojedinih kritičara tog režima.
## Reference 
## Vanjski linkovi 
* Sajt posvećen Karlu Orfu
* Orff Centar, Minhen
* Diskografija
*Profil, djela, diskografija , Schott Music
* 
* https://www.emmaus.de/carmina.html

Kategorija:Biografije, München
Kategorija:Njemački kompozitori
Kategorija:Njemački operski kompozitori
Kategorija:Rođeni 1895.
Kategorija:Umrli 1982.
Le Mondeovih 100 knjiga 20. vijeka

**100 knjiga 20. vijeka**  je ocjenjivanje knjiga smatranih kao najbolje u 20. vijeku, održano u proljeće 1999. putem ankete vođene od strane francuskog izdavača Fnac i pariskih novina *Le Monde*.

Počevši od preliminarnog spiska od 200 naslova, kreiranog od strane prodavaonica knjiga i novinara, 17,000 francuza je glasalo odgovarajući na pitanje, "Koje knjige ostaju u vašem pamćenju?".

Spisak odobrenih naslova miješa poznate romane sa poezijom i pozorištem, kao i sa komičnim stripovima. Prvih pedeset djela su tema eseja Frédérica Beigbedera, *The Last Inventory Before Liquidation*, u kojem on naročito skreće pažnju na njegov prvenstevno francuski karakter.

__NOTOC__
## 100 knjiga 20. vijeka
## Također pogledajte
*Nobelova nagrada za književnost
*Austrijska državna nagrada za evropsku književnost - De Beauvoir, Eco, Ionesco, Kundera, Duras, i Rushdie
*Pulitzerova nagrada

## Reference
## Vanjski linkovi
Kategorija:Knjige iz 20. vijeka
Kategorija:Francuska književnost
Eurosong 2014.

**Eurosong 2014.** je bilo 59. takmičenje za pjesmu Evrovizije zaredom. Domaćin je bila Danska, zahvaljujući pobjedi Emmelie de Forest koja je sa 281 poenom odvela Eurosong u Dansku. Posljednji put Danska je bila domaćin 2001. godine. Takmičenje je održano u Kopenhagenu. Dva polufinala su održana 6. i 8. maja 2014. godine, a veliko finale 10. maja 2014. godine. Voditelji takmičenja su bili  Lise Rønne, Nikolaj Koppel i Pilou Asbæk. Pobjednik takmičenja je bila Conchita Wurst sa pjesmom Rise Like a Phoenix za Austriju. Ovo je bila prva pobjeda za Austriju na ovom takmičenju od 1966. godine. Holandija i Švedska su osvojili 2. i 3. mjesto, Armenija je završila 4. i tako su izjednačili svoj najbolji uspjeh, dok je Mađarska završila 5. ostvarujući najveći uspjeh od 4. mjesta 1994. godine.

## louDržave učesnice 
37 zemalja je učestvovalo u takmičenju.

Od toga 31 polufinalist i 6 finalista.

### Polufinalisti 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 
* 
*  
* 
* 
* 

### Finalisti 
Prethodne godine domaćin je bila .

*  (**domaćin**)
* 
*  
* 
*   
* 

## Države koje nisu učestvovale 
* 
*  – Krajem maja 2013., ČT je preko Facebooka objavila kako neće učestvovati na takmičenju u Danskoj.
*  - HRT potvrdila je 19.septembra 2013. da će napraviti pauzu, navode se dva razloga, financijski razlog, te loš plasman, odnosno ne ulazak u finale u razdoblju od 2010. godine pa sve do 2013. godine. Posljednji put Hrvatska je bila u finalu 2009. godine 
*  – Alain Berwich, izvršni producent nacionalne televizije, RTL-a, je nedavno rekao kako Luksemburg ne bi imao problema s povratkom na takmičenje. Kao član EBU-a, Luksemburg i dalje zadržava svoja prava nastupa na takmičenju. Ipak, kasnije je objavljeno kako se Luksemburg ipak neće vratiti, što zbog malog interesa, što zbog mogućih financijskih poteškoća u slučaju pobjede.
*  – Nedavno poslije češke objave, javljeno je kako je učešće Slovačke  2014. nepostojano.
*  - RV prenosi samo religijske programe, pa kako to Eurosong nije, neće se takmičiti do daljnjeg.

## Ostale države 
*  - U toku su pregovaranja za ulazak u EBU, a ako uđu do posljednjih rokova, velike su šanse da se i još jedna istočnoevropska država takmiči.
*  - Prošle godine Lihtenštaj se nadao za ulazak na takmičenje, ali je zbog financijskih problema 1FLTV odlučio odustati, međutim ove godine, ako se pronađu sredstva, Lihtenštajn je voljan debitirati.

## Države koje su odabrale izvođača 
Trenutno su 8 zemlje odabrale izvođača a to su:

*  - Herstsijana Matmuja
*  - Aram Mp3
*  - Conchita Wurst
*  - Teo
*  - Sergej Ćetković
*  - The Common Linnets
*  - Tijana Dapčević
*  - Valentina Monetta
*   - Maria Jaremčuk

### Izvođači povratnici 
*  - Valentina Monetta (prijašnji nastupi 2012 i 2013)

## Komentatori 
*  - Andi Knoll

## Predstavnici 
Predstavnici su ljudi koji čitaju glasove zemalja

*  - Andri Xhahu
*  - Katharina Bellowitsch
*  - Ofer Nachshon
*  - Ignas Krupavičus
*  - Eva Novodomszky

## Reference 
Kategorija:Eurosong
Kategorija:2014. u Danskoj
Kategorija:2014. u muzici
Kategorija:Muzika u Danskoj
*
Somerset (Pennsylvania)

**Somerset** je općina (*borough*) u istoimenom okrugu u američkoj saveznoj državi Pennsylvaniji. Ima 6.762 stanovnika (2000).

Dana 11. septembra 2001. u Somersetu se srušio avion na letu 93 United Airlinesa, koji je letio iz Newarka za San Francisco. Bio je to jedan od četiri aviona koje je Al-Kaida otela. Avion se srušio u ruralnom dijelu općine Somerset 130 km istočno od Pittsburgha nakon što su putnici pružili otpor otmičarima. Svih 45 osoba u avionu poginulo je.

Smatra se da su teroristi imali namjeru srušiti avion na Bijelu kuću ili Kapitol.

Kategorija:Gradovi u Pennsylvaniji
Kategorija:Gradovi u okrugu Somerset, Pennsylvania
Kategorija:Gradovi u Sjedinjenim Američkim Državama
Kategorija:Glavni gradovi okruga u Pennsylvaniji
Youri Djorkaeff

**Youri Raffi Djorkaeff** bivši je francuski nogometaš koji je igrao u napadu ili na mjestu ofanzivnog veznog igrača. S francuskom nogometnom reprezentacijom osvojio je Svjetsko prvenstvo 1998. i Evropsko prvenstvo 2000. Sin je bivšeg nogometaša Jeana Djorkaeffa.

## Biografija 
Yourijeva majka je armenskog, a otac poljskog porijekla. Rođen je u Lyonu, a karijeru je počeo 1984. u francuskom klubu Grenoble, prije nego je potpisao ugovor za RC Strasbourg 1989. godine. Godinu dana kasnije zaigrao je za AS Monaco, a dio karijere je proveo i u Paris Saint-Germainu. 1994. je bio najbolji strijelac francuskog prvenstva.

1996. je potpisao za italijanskog diva Internazionale, gdje se zadržao tri godine. 1999. je potpisao za njemački Kaiserslautern, a igrao je i u Engleskoj za Bolton i Blackburn. Karijeru je završio u Sjedinjenim Američkim Državama u ekipi New York Red Bullsa, a postao je prvi Francuz koji je zaigrao u MLS-u.

Zvanično se oprostio 29. oktobra 2006. nakon povrede članka.

## Lični život 
Djorkaeff je izdao pjesmu "Vivre dans Ta Lumière" ("Živim pod tvojim svjetlom"). Njegov brat Micha je također bio nogometaš. 15. novembra 2012. bio je domaćin Phone-a-thona, armenskog dobrotvornog događaja.

## Uspjesi 
Djorkaeff je proglašen za viteza Legije Časti 1998.

### Klupski 
#### Domaća takmičenja 
* Francuski kup
:Monaco: 1990/1991.
* Francuski superkup
:Paris Saint-Germain: 1995

#### Međunarodni uspjesi 
* 20px **Kup pobjednika kupova**:
:Paris Saint Germain: 1995/1996.
* **Kup UEFA** 
:Inter: 1997/1998.

### Reprezentacija 
*  **Svjetsko prvenstvo u nogometu**:
:1998.
* 20px **Europsko prvenstvo u nogometu**:
:2000
*  **Kup konfederacija**:
:2001.

## Reference 
## Vanjski linkovi 
* 
* 

Kategorija:Rođeni 1968.
Kategorija:Francuski nogometaši
Kategorija:Biografije, Lyon
Kategorija:Nogometaši Grenoblea
Kategorija:Nogometaši RC Strasbourga
Kategorija:Nogometaši AS Monaca
Kategorija:Nogometaši PSG-a
Kategorija:Nogometaši Inter Milana
Kategorija:Nogometaši Kaiserslauterna
Kategorija:Nogometaši Bolton Wanderersa
Kategorija:Nogometaši Blackburn Roversa
Kategorija:Nogometaši New York Red Bullsa
Kategorija:Igrači na Evropskom prvenstvu u nogometu 1996.
Kategorija:Igrači na Svjetskom prvenstvu u nogometu 1998.
Kategorija:Igrači na Evropskom prvenstvu u nogometu 2000.
Kategorija:Igrači na FIFA Kupu konfederacija 2001.
Kategorija:Igrači na Svjetskom prvenstvu u nogometu 2002.
Kategorija:Živi ljudi
API (višeznačnica)

**API** se može odnositi na:

* Aplikativni programski interfejs ()
* Međunarodna fonetska abeceda (skraćenica: , ili )
Popis stanovništva na Kosovu 2011 (Đeneral Janković)

**Popis stanovništva na Kosovu 2011. godine** proveden je od 1. do 15 aprila 2011. na osnovu *Zakona o popisu stanovništva* (Zakon broj 03/L-237). Po popisu stanovništva na površini od 82,9&nbsp;km2, 2011. godine u općini Đeneral Janković živjelo je 9.403 stanovnika, što predstavlja 0,54%, od ukupnog broja stanovnika Kosova. Od toga je 4.836 osoba muškog i 4.567 osoba ženskog spola. (Odnos m/ž je 1000:944). Gustoća naseljenosti u Đeneral Jankoviću je 113 stanovnika/km2. Po izvorima nekih srbijanskih medija, izbore je bojkotovalo srpsko stanovništvo i u drugim općinama Kosova.
## Rezultati 
### Nacionalna pripadnost
### Maternji jezik 
### Starosna piramida 
Od ukupnog broja stanovnika u općini Đeneral Janković  je 4.836 osoba muškog i 4.567 osoba ženskog spola. Kod osoba muškog spola udio mlađih od 18 godina je 36,04%, sa 1.743, dok je kod osoba ženskog spola 34,18%, sa ukupno 1.561 popisanih.

### Religijska pripadnost
### Državljanstvo
## Reference 
## Vanjski linkovi
* http://esk.rks-gov.net/rekos2011/?cid=3,1 

Đeneral Janković
Kategorija:Đeneral Janković
Samir Mujagić

**Samir Mujagić** bosanskohercegovački je pop-pjevač, muzički producent i frontmen grupe SMS.

## Biografija 
Rođen je u Sarajevu 1970, a muzikom se bavi od tinejdžerskih dana, kada počinje svirati klavir i gitaru.

Oženjen je Azrom Mujagić, s kojom ima dvoje djece. Od 2018. živi u Münchenu. Prije odlaska bavio se i administrativnim poslovima, te je nekoliko godina bio sekretar Nadzornog odbora Asocijacije kompozitora i muzičkih stvaralaca.

### *Više od igre* (2006) 
Drugi studijski album *Više od igre* izašao je 2006. u izdanju Hayat Productiona. Ima devet pjesama, među kojima su se izdvojili hitovi "Dobro došla, tugo", "Do bola", "Kako mi nedostaješ" i "Za koga ove suze padaju". Na albumu je i akustična verzija pjesme "Do bola", snimljena samo na klaviru. Na albumu su radili Mujagić i Mahir Sarihodžić, a sniman je u studijima "Azra" i Long Play u Sarajevu. objavljen je 2010, a izdavač je bio Hayat Production. Ima devet pjesama, od kojih možemo izdvojiti "Dva svijeta", "Kad ljubav nije suđena" i "Ko je kriv". Na albumu su radili Mujagić i Sarihodžić. Sniman je 2009. i 2010. u studijima "Azra" i Long Play. Kao vrhunac karijere, Mujagić je organizirao svoj prvi i posljednji solistički koncert 19. marta 2011. u Domu mladih u Sarajevu, gdje je ujedno obilježio deset godina djelovanja.
* Hit Bh. radijskog festivala za pjesmu "Do bola"
* Bh. muzički Oscar za pop-hit godine za pjesmu "Dobro došla, tugo"
* Hit Bh. radijskog festivala za pjesmu "Kako mi nedostaješ"
* Dva puta Bh. muzički Oscar u kategorijama "Pop album godine" (*Više od igre*) i duet godine ("Za koga ove suze padaju")

## Reference 
## Vanjski linkovi 
* Zvanični sajt 

Kategorija:Rođeni 1970.
Kategorija:Biografije, Sarajevo
Kategorija:Bosanskohercegovački kompozitori
Kategorija:Bosanskohercegovački pjevači
Kategorija:Bosanskohercegovački tekstopisci
Kategorija:Živi ljudi
Serie A 2013/2014.

**Serie A 2013-2014.** bila je 82. prvenstvo Italije u nogometu i četvrto nakon reorganizacije i odvajanja od Serie B. Počela je 24. augusta 2013, a završila 18. maja 2014. Kao i prethodnih godina, *Nike* će napraviti loptu za sve utakmice, a novi model nosit će naziv *Nike Incyte Serie A*.

Učestvovalo je 20 timova, 17 timova iz prethodne sezone i tri iz Serie B koji su izborili plasman u viši rang. Pescara je nakon sezone u Seriji A ispala u Seriju B, dok su Siena (dvije godine) i Palermo (devet godina) proveli više sezona u najjačem takmičenju.

Izbačene timove zamijenili su prvak **Serie B** Sassuolo, drugoplasirani Hellas Verona i pobjednik doigravanja Livorno. Verona se u Serie A vratila nakon 11, a Livorno nakon četiri godine izbivanja. Sassuolo prvi je put zaigrao u ovom takmičenju.

Ova sezona bila je posebna jer je prvi put igrano pet gradskih derbija: milanski (Inter i Milan), torinski (Juventus i Torino), rimski (Lazio i Roma), đenovski (Genoa i Sampdoria), te derbi veronski (Chievo i Verona).

## Ekipe
### Ekipe po regijama
### Stadioni
### Osoblje i sponzorstvo
### Promjene trenera
## Tabela 
## Također pogledajte 
* UEFA Liga prvaka 2013/2014.
* UEFA Evropska liga 2013/2014.

## Reference 
## Vanjski linkovi 
* 
* Serie A na UEFA.com
* Serie A na Transfermarkt.it

2013/14.
Kategorija:2013. u Italiji
Kategorija:2014. u Italiji
Kotlovina

**Kotlovina** je tradicionalno mesno jelo hrvatske kuhinje, rasprostranjeno u sjeverozapadnom dijelu Hrvatske, te u dijelovima Slovenije. Najčešće se sprema na otvorenom prostoru (u bašči, pred kućom ili u prirodi), budući da se peče u velikom plitkom metalnom tanjiru koji se nalazi iznad otvorene vatre. Tanjir je uglavnom iz livenog gvožđa, nehrđajućeg čelika (inoksa), ili rjeđe aluminija, a uglavljen je na postolju s ložištem. 

Meso za kotlovinu može biti miješano od više vrsta, najčešće svinjetine, i to krmenadli, šnicli ili vratine, te piletine i kobasica. Uz meso se dodaje i narezano svježe povrće (paradajz, paprika, luk i drugo). Postoje razni recepti za pravljenje, pa se mesu i povrću dodaju senf, crno ili bijelo vino, te drugi dodaci prema želji. Najbolje je da se meso stavi u salamuru (rasol), koji se sastoji uglavnom od soli, bibera, vegete i ulja, te da odstoji nekoliko sati.

Gotova kotlovina može se servirati sa kuhanim ili pečenim krompirom, rižom, tjesteninom, grahom, šampinjonima, salatom i drugim namirnicama.

## Također pogledajte 
* Kulinarstvo
* Pečenje

## Vanjski linkovi 
* Kotlovina među gastro-specijalitetima sjeverozapadne Hrvatske 
* Kotlovina – jelo prikladno za piknik i veće društvene skupove 
* Kotlovina – meso iz širokog, plitkog, metalnog „šešira“ 
* Postupak pripreme jedne varijante kotlovine u Sloveniji
* Takmičenje u spremanju kotlovine u Varaždinu, sjeverna Hrvatska

Kategorija:Hrana
Kategorija:Hrvatska kuhinja
Popis stanovništva u Hrvatskoj 2011 (Dugo Selo)

**Popis stanovništva u Hrvatskoj 2011. godine** proveden je od 1. do 28. aprila 2011, prema stanju na dan 31. marta. Popis je proveden na temelju *Zakona o Popisu stanovništva, kućanstava i stanova u Republici 
Hrvatskoj 2011. godine* (Narodne novine, broj 92/10).
Grad Dugo Selo je po Popisu stanovništva 2011. godine na površini od 53,79&nbsp;km2 imao 17.466 stanovnika, što predstavlja 5,50% od ukupnog broja stanovnika Zagrebačke županije, odnosno 0,41% od ukupnog broja stanovnika Hrvatske. Gustoća naseljenosti u Dugom Selu je 325 stanovnika/km2.

## Rezultati 
### Nacionalna pripadnost
### Maternji jezik 
### Religijska pripadnost
## Reference 
## Vanjski linkovi
* Državni zavod za statistiku Republike Hrvatske

Dugo Selo
Kategorija:Dugo Selo
NONOat

desno|thumb
**NONOati** su hemijski spojevi koji imaju opću hemijsku formulu R1R2N−(NO−)−N=O, gdje su R1 i R2 alkil grupe. Jedan od primjera ovih spojeva je *1,1-dietil-2-hidroksi-2-nitrozohidrazin*, ili *dietilamin dinitri oksid*. Ovi spojevi su donekle neobični jer imaju tri atoma dušika povezana u sekvencu: amino funkcionalnu grupu, povezujuću NO− grupu i krajnju (završnu) nitrosil grupu. U dodiru sa vodom, ovi spojevi otpuštaju dušik-monoksid (NO).

## Raspadanje u zavisnosti od pH
Većina NONOata su stabilni u bazičnim rastvorima pri pH vrijednostima iznad 8,0 (npr. 10 mM NaOH) te se na ovaj način mogu čuvati kraće vrijeme na temperaturi do −20&nbsp;°C. Da bi se dobio dušik-monoksid iz NONOata, pH vrijednost se treba sniziti. Obično se razblaži uzorak rastvora NONOata u fosfatnom baferu (pH 7,4 a mogu se koristiti i tris baferi) te se ostavi na sobnoj temperaturi dovoljno vremena da bi se dušik-monoksid akumulirao u rastvoru. To se često može zapaziti u vidu mjehurića kada su koncentracije NONOata visoke. Vrijeme "inkubacije" je vrlo važno jer različiti NONOati imaju drugačije vrijeme poluživota (*t*½) u fosfatnim baferima pri pH vrijednosti 7,4. Naprimjer poluvrijeme života MAHMA NONOata u ovim uslovima iznosi oko 3,5 minute, dok *t*½ DPTA NONOata iznosi oko 300 minuta. Ta činjenica je vrlo korisna za biološke sisteme, gdje se korištenjem kombinacije raznih NONOata može postići stalna (kontinuirana) opskrba dušičnim oksidom. Pri pH 5,0 većina NONOata se gotovo u trenu hemijski raspada.

## Reference 
Kategorija:Spojevi dušika
Velika nagrada Velike Britanije 2013.

## Rezultati treninga (Petak) 
### Prvi trening  
### Drugi trening  
## Rezultati treninga (Subota) 
### Treći trening  
### Kvalifikacije 
: Giedo van der Garde - 5 mjesta pozicione startne kazne zbog sudara na prethodnoj utrci.
: Paul di Resta je bila isključena zbog pothranjenosti auto, dozvoljeno da se početi od iza mreže.
: Giedo van der Garde -  5 mjesta grid kazna - Zamjena Mjenjač.

## Utrka (Nedjelja) 
## Vanjski linkovi 
* formula1.com – Rezultati prvog treninga 
* formula1.com – Rezultati drugog treninga 
* formula1.com – Rezultati trećeg treninga 
* formula1.com – Rezultati kvalifikacija 
* formula1.com – Rezultati utrka

VB
Kategorija:2013. u Ujedinjenom Kraljevstvu
2013
8. oklopna divizija (UK)

**8. oklopna divizija** bila je jedinica Britanske armije tokom Drugog svjetskog rata.

## Historija 
Divizija je poslana u sjevernu Afriku 1942, ali nikad nije aktivno služila kao kompletna formacija. Budući da nije mogla biti pojačana pješadijskom brigadom, raspuštena je i konačno ukinuta u Egiptu 1. januara 1943.

Nakon druge bitke kod El Alameina napravljen je plan da se ostaci divizije koriste kao samostalna jedinica koja će se probijati u njemačko-italijansku pozadinu najdalje do Tobruka. Međutim, ovaj plan je otkazan i umjesto toga su korištene jedinice s isturenih područja. Nakon toga je ime ove divizije korišteno kao vojna varka.

## Komandanti 
## Jedinice 
(Sve brigade oduzete su od ove divizije prije Druge bitke kod El Alameina.)
;23. oklopna brigada
* 40. kraljevska tenkovska pukovnija
* 46. kraljevska tenkovska pukovnija
* 50. kraljevska tenkovska pukovnija
* 7. streljačka brigada

;24. oklopna brigada
*41. (oldemska) kraljevska tenkovska pukovnija
*45. kraljevska tenkovska pukovnija
*47. kraljevska tenkovska pukovnija
* 11. kraljevski streljački korpus

;133. pješadijska brigada
* 2. bataljon, Kraljevska saseška pukovnija
* 4. bataljon, Kraljevska saseška pukovnija
* 5. bataljon, Kraljevska saseška pukovnija

### Jedinice za podršku 
;8. grupa za podršku
* 14. šervudska pješadijska pukovnija
* 2. derbiširska dobrovoljačka konjička pukovnija
* 5. pukovnija, Kraljevska konjička artiljerija
* 11. (HAC) pukovnija, Kraljevska konjička artiljerija
* 104. (eseška dobrovoljačka konjička) pukovnija, Kraljevska konjička artiljerija
* 146. (pembročka i kardiganširska) poljska pukovnija, Kraljevska artiljerija

## Također pogledajte 
* Britanske oklopne formacije u Drugom svjetskom ratu

## Reference 
## Literatura 
* Joslen, potpuk. H. F. (2003) [1. izd. HMSO:1960], *Orders of Battle: Second World War, 1939–1945*, "Naval and Military Press", Uckfield; ; OCLC 65152579.
* 

## Vanjski linkovi 
* 8. oklopna divizija na *OrdersOfBattle.com*
* Britanske formacije i jedinice

Kategorija:Britanske oklopne divizije
Kategorija:Vojne jedinice osnovane 1940.
Kategorija:Vojne jedinice raspuštene 1943.
Atalanta BC

**Atalanta Bergamasca Calcio** ili samo **Atalanta**, je profesionalni italijanski nogometni klub iz Bergama u pokrajini Lombardija. Takmiči se u Serie A, najvišem rangu italijanskog nogometa.

## Historija
Klub je osnovan 1907. godine. U Bergamu je nogometni klub postojao još od 1904. godine, a osnovali su ga bogati švicarski imigranti. Zvao se *FC Bergamo*. Rivalski klub *Atalanta* je nastao udruživanjem više sportskih društava u gradu. Ime je dobio po sportistkinji iz grčke mitologije. FIGC nije bio impresioniran novim klubom i nije zvanično priznao Atalantu do 1914. Trenutni klub je nastao kao rezultat spajanja *Atalante* i tima *Bergamasca*. Prvi klub je imao crno-bijele boje, dok je drugi nosio plavo-bijele dresove, a konačno spajanje desilo se 1924. i nastao je klub pod imenom *Atalanta Bergamasca di Ginnastica e Scherma*. 1928. godine se klub preselio na mjesto na kojem se nalazi trenutno.

Atalanta se ligi priključila 1929. godine. Prvi put su ušli u Serie A 1937. godine, ali su odmah izbačeni. Vratili su se 1940. i ostali u Serie A do 1959. godine, da bi nakon toga jednu godinu proveli u Serie B. Poslije toga su se takmičili deset godina u najjačem takmičenju.

1973. su ispali u Serie B, te su se selili između takmičenja duži period. Najveći uspjeh u ligi im je peta pozicija 1948. godine, a 1981. su ispali skroz do Serie C1. Poslije toga su se brzo vratili u Serie A uz ispadanje 1987, 1994, 1998, 2003, 2005. i 2010. godine. Nakon promjene vlasništva 2011. godine su se vratili u Serie A u kojoj se takmiče i danas. Što se tiče titula, tim je osvojio malo, jedini pehar je onaj koji su dobili osvajanjem nacionalnog kupa 1963. godine. U Europi, uspjeli su doći do polufinala Kupa pobjednika kupova 1987. godine, a 1991. su u četvrtfinalu Kupa UEFA eliminisani od lokalnog rivala Intera koji je kasnije pobjedio Romu i osvojio to takmičenje.

Tokom godina, Atalanta je zaradila reputaciju tima koji proizvodi igrače za druge timove, zbog njihove poznate politike sa mladim igračima koja im je omogućila da u njihovim redovima nastanu mnogi igrači koji su karijere nastavili u većim timovima. Imena kao što su Cristiano Doni, Andrea Consigli, Massimo Donati, Fabrizio Ferron, Sergio Floccari, Maurizio Ganz, Filippo Inzaghi, Paolo Montero, Sergio Porrini, Alessio Tacchinardi i Christian Vieri samo su neka od njih.

## Uspjesi 
***Serie B:**
****Datoteka:Cup Winner.png (6):** 1927/28, 1939/40, 1958/59, 1983/84, 2005/06, 2010/11.
***Serie C1:**
****Datoteka:Cup Winner.png (1):** 1981/82.
***Kup Italije:**
****Datoteka:Cup Winner.png (1):** 1962/63.
***UEFA Evropska liga:**
****Datoteka:Cup Winner.png (1):** 2023/24.

## Predsjednici

|width="30"|&nbsp;
|valign="top"|

|}

## Bosanskohercegovački nogometaši
*Zlatan Muslimović *(2007-2008)*

## Reference
## Vanjski linkovi 
* 
* Atalanta BC na UEFA.com

*
Kategorija:Nogometni klubovi osnovani 1907.
Kategorija:Nogometni klubovi u Italiji
Boris Buden

**Boris Buden** (Garešnica  1958.) je filozof i publicist. Piše eseje i članke iz područja filozofije, politike, kritike kulture i umjetnosti.

Na Zagrebačkom univerzitetu diplomirao je filozofiju, uz dopunske studije marksizma. Doktorirao je iz teorije kulture na Univerzitetu Humbolt u Berlinu. Eseje je tokom devedesetih objavljivao uglavnom u “Arkzinu”, čiji je bio i urednik. Živi i radi u Berlinu.

## Djela 
Autor je sljedećih radova:
* Barikade I, II, Zagreb: Arkzin 1996/1997.
* Kaptolski Kolodvor, Beograd: Vesela nauka, 2001.
* Vavilonska jama. O (ne)prevodivosti kulture, Beograd: Fabrika knjiga, 2007. (prvobitno objavljeno na nemačkom 2004.)
* Zona prelaska – o kraju postkomunizma, Beograd: Fabrika knjiga, 2012. (prvobitno objavljeno na nemačkom 2009.)

Prevodio je Freuda (“Pronađena psihoanaliza”, te “Budućnost jedne iluzije i drugi spisi”) i Lorencera (“Intimnost i socijalna patnja”).

## Kritike 
Kritičari Borisu Budenu zamjeraju što odbacuje nauku kao ključni alat za bolje razumijevanje stvarnosti i što zastupa akademski postmodernizam čija glavna svojstva su odbojnost prema nauci, činjenicama, dokaznom postupku i empirijskoj provjeri te korištenje relativiziranja. Također mu zamjeraju što poziva na rješavanje društvenih problema nasilnim sredstvima i što u predočavanju tema o kojima piše iznosi neistine.

## Reference 
## Vanjski linkovi 
* Boris Buden, tekstovi na Peščaniku
* Intervju Boris Buden: U Jugoslaviji su sve nacije postigle optimum 
* Intervju Boris Buden: Iz rata se ništa korisno ne može naučiti 
* Intervju Boris Buden: Kako smo implementirali Europu i pritom postali siromašni 
* Intervju Boris Buden: Fašizam sutrašnjice neće imati lik fašizma iz prošlosti

Kategorija:Rođeni 1958.
Kategorija:Filozofi
Kategorija:Marksisti
Ivica Dačić

**Ivica Dačić** (rođen 1. januara 1966) srbijanski je političar i bivši premijer Srbije od 2012. do 2014. Aktuelni je ministar unutrašnjih poslova Srbije i predsjednik Socijalističke partije Srbije.

## Biografija
Rođen je 1. januara 1966. godine u Prizrenu. U Žitorađi je završio osnovnu školu, a gimnaziju u Nišu. Nakon srednje škole upisuje Fakultet političkih nauka u Beogradu na kome diplomira 1989. godine, odsjek novinarstvo. 1990. godine postao je prvi predsjednik političke partije Srbije. Za člana Izvršnog odbora Glavnog odbora SPS-a bio je izabran na II kongresu 1992. godine.
Savezni zastupnik u Vijeću građana Savezne skupštine SRJ i SCG bio je od 1992. godine do 2004. godine. 1996. godine bio je na funkciji predsjednika Odbora za javno informisanje, a naredne godine, tačnije od sredine 1997. godine postao je član Odbora za vanjskopolitičke odnose.
Od 2000. godine postao je član i Odbora za bezbjednost i vanjsku politiku oba vijeća savezne skupštine.

2000. i 2002. godine biran je za presjednika odbora SPS-a,a naredne godine, tačnije u januaru 2003. godine izabran je za predsjednika Glavnog odbora SPS-a. Tada je Slobodan Milošević zatražio iz Haga njegovo isključenje iz stranke. Od vanrednih izbora 2003. godine, u decembru nalazio se na funkciji zastupnika u republičkom parlamentu i predsjednika zastupničke grupe SPS-a. Kandidovao se za predsjednika 2004. godine.
2006. godine u decembru bio je izabran za predsjednika Socijalističke partije Srbije.

27. jula 2012. naslijedio je Mirka Cvetkovića na poziciji premijera Srbije. Na toj ga poziciji 27. aprila 2014. mijenja Aleksandar Vučić.

## Reference
## Vanjski linkovi
Kategorija:Rođeni 1966.
Kategorija:Živi ljudi
Kategorija:Biografije, Prizren
Kategorija:Srbijanski političari